Sulevimägi

Sulevimägi on tänav Tallinna vanalinnas.

Asukoht ja taristu
Sulevimägi algab Olevimäe ristmikult. Ta on 30 m pikkuse kõrvaltänava kaudu ühendatud Pika tänavaga maja nr 52 juures. Tagumises otsas, paarismajade nr 4, 6, 8, ja 10 juures, on Sulevimägi umbtänav.

Sulevimägi 2
Sulevimägi 2 // Olevimägi 1125 vanalinna maja saavad ajaloost pajatavad sildid, Äripäev, 5. juuli 2006. kuulub 2000. aasta septembrist Hans H. Luigele.Kadri Jakobson, Hans H. Luige varjatud kirg, Äripäev, 4. jaanuar 2007.

Ajalugu
Sulevimäe asustuse keskus oli tõenäoliselt juba 11. sajandist pärinev Novgorodi kaupmeeste asula (kaubahoov; vene keeles русский конец) koos vene kirikuga. Sulevimäel paiknevate majavalduste asukohta märgiti linna pärusraamatutes apud ecclesiam Ruthenorum sit am 'venelaste kiriku juures' (1371) ja by der olden russchen kerken 'vana vene kiriku juures' (1413). Hiljem märgiti asukohti seal kõrval asunud majavalduse järgi, mida nimetati Raudseks Väravaks:  1471 de Iseren Doer, 1481 tor Iseren Doren; 1529 de Isern Dore. Raudseks Väravaks nimetatud majavaldus asetses Pika tänava, Sulevimäe ja neid ühendava põiktänava nurgal ning võib pidada tõenäoliseks, et selle kõrval asus omal ajal reaalne raudvärav, mis sulges pääsu vene kaubahooviAleksander Kivi, Mäed ja mäenimelised tänavad Tallinnas, Keel ja Kirjandus, 1964 nr 7. 

Sulevimäe osad on kandnud nimetusi: de Iseren Doer (1471), tor Iseren Doren (1481), de Iseren Dore (1529), auf Thabor (1599), auf dem Taborsberge (17. sajandi lõpp), Brockussackgasse (18. sajandi lõpp), Kleine Strandstraße (18. sajandi lõpp), Kleiner Brockusberg, Kleiner Brokusberg (1907), Väike Brookusmägi (1921), Väike Brokusmägi (1923), Väike Brokusmäe (1935) ja ka Väike- ja Suur-Brokusmäe nime. 

Tänavad said nime 16. sajandi Tallinna Suurgildi oldermanni ja Pika tänava piirkonna kinnisvaraomaniku Wolmar Brockhuseni järgi.

Viited

Kategooria:Tallinna vanalinna tänavad
Kategooria:Tallinna 6. linnajagu